《同孝叔游萧洒亭》
宋代·张伯玉

昔日贤侯多兴咏，为邻萧洒复潺湲。
一桥飞处横牛渚，二水泉来见浙源。
雨涨瀑泉添岳面，晚晴春草带潮痕。
好风新月相留意，只恐张纲拥使轩。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。